《军台土屋落成》
清代·陈法

客至休嫌屋打头，拮据夏屋等绸缪。材从雪窖枯余得，土是龙堆劫后留。

岂有板升遗属国，何来蜗角峙蛮陬。穷荒野处由来惯，瀚海应惊见蜃楼。

作者简介：清贵州安平人，字定斋。康熙五十二年进士，由检讨累官直隶顺德知府。乾隆间官至直隶大名道。归主贵山书院十八年而卒。尝考论河务，著《河干问答》。潜心理学，著《明辨录》，辨陆、王之失。另有《易笺》、《内心斋稿》等。